สวัสดีค่ะขอรบกวนหน่อยนะคะ หนูมีอาการคันช่องคลอด มีตกขาวเหมือนเเป้ง เเสบเวลาฉี่ แบบนี้ใช่เชื้อราในช่องคลอดรึเปล่าคะ อันตรายไหม ทำให้หายเองได้ไหมคะ
สวัสดีค่ะ อาการมีตกขาวเหมือนแป้งเปียก และคันในช่องคลอด รวมถึงมีแสบเวลาปัสสาวะ ก็น่าจะเกิดจากการติดเชื้อราในช่องคลอดได้ ซึ่งปัจจัยเสี่ยงของการติดเชื้อราในช่องคลอด ได้แก่ การตั้งครรภ์ การใส่กางเกงคับมากและอยู่ในที่อากาศร้อนชื้น เป็นคนอ้วน มีเหงื่อออกมาก การสวนล้างช่องคลอดมากไป เป็นโรคเบาหวาน ใช้ยาปฏิชีวนะต่อเนื่องนาน ทานยากดภูมิคุ้มกัน หรือมีโรคภูมิคุ้มกันบกพร่อง เป็นต้น ซึ่งการรักษา ก็คือการหลีกเลี่ยงปัจจัยเสี่ยงดังกล่าวที่หลีกเลี่ยงได้ แต่หากอาการเป็นมากและเป็นต่อเนื่อง ก็ควรไปพบแพทย์ เพื่อพิจารณาใช้ยารักษาซึ่งมีทั้งยาแบบสอดและยาแบบรับประทาน เช่น ยา clotrimazole เป็นต้นอย่างไรก็ตาม การมีตกขาวที่ผิดปกติ อาจเกิดจากสาเหตุอื่นๆ ได้อีก เช่น การติดเชื้อปรสิตในช่องคลอด การอักเสบของช่องคลอดจากเชื้อแบคทีเรีย การติดเชื้อหนองในแท้หรือหนองในเทียม เป็นต้น ดังนั้น หากไม่แน่ใจ ก็ควรไปพบแพทย์เพื่อตรวจหาสาเหตุค่ะ